UZNESENIA

Miestneho zastupiteľstva
mestskej časti Bratislava-Petržalka

zo dňa 27. marca 2007

(33 -  42)

	Poslanci Miestneho zastupiteľstva mestskej časti Bratislava-Petržalka na svojom
4. zasadnutí prerokovali:

1.	Správu o stave kriminality v mestskej časti Bratislava-Petržalka za rok 2006
2.	Návrh Programových  priorít samosprávy v mestskej časti Bratislava-Petržalka na roky 2007 – 2010
3.	Návrh spôsobu transformácie príspevkovej organizácie Bytový podnik Petržalka
4.	Návrh na dlhodobý prenájom Zariadenia opatrovateľskej služby na Mlynarovičovej ulici č. 23                                                                
5.	Návrh na voľbu členov - neposlancov do komisií Miestneho zastupiteľstva mestskej časti Bratislava-Petržalka
6.	Správu o uplatňovaní zákona NR SR č. 211/2000 Z.z. o slobodnom prístupe k informáciám v podmienkach Miestneho úradu mestskej časti Bratislava-Petržalka za rok 2006
7.	Správu z kontroly postupu príslušných oddelení Miestneho úradu mestskej časti Bratislava-Petržalka od prípravy Memoranda o spolupráci až po priebeh stavby k 31.12.2006 rekonštrukcie objektu Mlynarovičova 23, Bratislava
8.	Interpelácie 
9.	Rôzne
A. Predkladanie investičných a urbanizačných zámerov do komisie územného plánu, výstavby a dopravy
B.   Návrh na    vykonanie    kontroly v    Miestnom   podniku verejnoprospešných služieb Petržalka
C.  Návrh na vykonanie  kontroly postupu stavebného úradu vo veci stavebného objektu – sadovnícke úpravy „Polyfunkčný mestský blok,  Rusovská cesta, Bratislava-Petržalka“
Materiál stiahnutý z rokovania:
Návrh na vyčlenenie finančných prostriedkov na úhradu členského ZMOS na rok  2007. 
----------

1.	Správa o stave kriminality v mestskej časti Bratislava-Petržalka za rok 2006

Uznesenie č. 33

Miestne zastupiteľstvo mestskej časti Bratislava-Petržalka

b e r i e   n a   v e d o m i e 

Správu o stave kriminality v mestskej časti Bratislava-Petržalka za rok 2006.

      Hlasovanie: prítomných 36, za 36, proti 0, zdržal sa 0.
----------

2.	Návrh Programových  priorít samosprávy v mestskej časti Bratislava-Petržalka  na roky 2007 – 2010_________________________________________________________

Uznesenie č. 34

Miestne zastupiteľstvo mestskej časti Bratislava-Petržalka

s ch v a ľ u j e   s  pripomienkami

Programové priority samosprávy v mestskej časti Bratislava-Petržalka na roky 2007 – 2010

u k l a d á 

prednostovi miestneho úradu 
predložiť materiál, ktorý navrhne realizačné opatrenia k jednotlivým bodom programových priorít. V materiáli musia byť zapracované zodpovedné osoby, termíny, širšie popisy jednotlivých bodov a ich finančné návrhy.	
	Termín: máj 2007
      Hlasovanie: prítomných 36, za 36, proti 0, zdržal sa 0.
----------

3.	Návrh spôsobu transformácie príspevkovej organizácie Bytový podnik Petržalka

Uznesenie č. 35

Miestne zastupiteľstvo mestskej časti Bratislava-Petržalka

s ch v a ľ u j e 

spôsob transformácie Bytového podniku Petržalka z príspevkovej organizácie na spoločnosť s ručením obmedzeným na spravovanie bytového a domového fondu s tým, že mestská časť Bratislava-Petržalka bude stopercentným vlastníkom so základným imaním vo forme nepeňažného vkladu a majetok v správe Bytového podniku Petržalka bude odzverený na mestskú časť Bratislava-Petržalka

ž i a d a 

starostu mestskej časti Bratislava-Petržalka
zabezpečiť spracovanie transformačného projektu do 30.4.2007 a jeho predloženie na rokovanie Miestneho zastupiteľstva mestskej časti Bratislava-Petržalka.

Hlasovanie: prítomných 36, za 32, proti 0, zdržali  sa 4.

----------

4.	Návrh na dlhodobý prenájom Zariadenia opatrovateľskej služby na Mlynarovičovej ulici č. 23_______________________________________________________________                                                                

Uznesenie č. 36

Miestne zastupiteľstvo mestskej časti Bratislava-Petržalka

b e r i e   n a   v e d o m i e 

odstúpenie Johannes Senio Service, s.r.o. od zámeru prevádzkovať Zariadenie sociálnych služieb na Mlynarovičovej ul. č. 23, Bratislava.

      Hlasovanie: prítomných 36, za 36, proti 0, zdržal sa 0.
----------

5.	Návrh na voľbu členov - neposlancov do komisií Miestneho zastupiteľstva mestskej časti Bratislava-Petržalka_________________________________________________

Uznesenie č. 37

Miestne zastupiteľstvo mestskej časti Bratislava-Petržalka

v o l í 

tajným hlasovaním členov – neposlancov do komisií Miestneho zastupiteľstva mestskej časti Bratislava-Petržalka nasledovne:

Finančná komisia:
1.	Števove Jaroslav			za 33    proti 0    zdržal sa 1	
2.	Plšek Ľuboš				za 30    proti 1    zdržal sa  2
3.	Vermeš Gustáv 			za 32    proti 0    zdržal sa 1	

Komisia správy majetku a miestnych podnikov:
1.	Doktorov Timotej			za 31    proti 0    zdržal sa 1
2.	Korec Martin				za 32    proti 0    zdržal sa 0

Komisia podnikateľských činností:
1.	Antošková Vlastimila			za 30    proti 0    zdržal sa 2
2.	Jakubíková Andrea			za 32    proti 0    zdržal sa 1

Komisia územného plánu, výstavby a dopravy:
1.	Kovalčík Vladimír			za 31    proti 0    zdržal sa 1
2.	Paškala Martin			za 31    proti 0    zdržal sa 1
3.	Augustín Anton			za 33    proti 1    zdržal sa 0
4.	Kušnír Ján				za 28    proti 0    zdržal sa 1

Komisia životného prostredia a verejného poriadku:
1.	Greško Michal			za 30    proti 0    zdržal sa 1
2.	Gaži Gabriel				za 29    proti 0    zdržal sa 0
3.	Zvardoň Martin			za 31    proti 0    zdržal sa 1

Komisia sociálna a bytová:
1.	Smolka Dušan				za 32    proti 0    zdržal sa 1
2.	Králiková Elena			za 32    proti 0    zdržal sa 1
3.	Stachová Helena			za 22    proti 0    zdržal sa 1
4.      Ing. Radoslav Štuhl 			za 29    proti 1    zdržal sa 2

Komisia kultúry, mládeže a športu:
1.	Bučan Ján				za 31    proti 1    zdržal sa 1
2.	Bariak Ladislav			za 27    proti 0    zdržal sa 1
3.      Mgr. Monika Lacková		za 28    proti 2    zdržal sa 2

Komisia školská:
1.	Braunová Jarmila			za 30    proti 0    zdržal sa 1
2.	Dolinay Vladimír			za 31    proti 0    zdržal sa 1
3.	Dragúňová Jana			za 29    proti 0    zdržal sa 3
----------

6.	Správa o uplatňovaní zákona NR SR č. 211/2000 Z.z. o slobodnom prístupe k informáciám v podmienkach Miestneho úradu mestskej časti Bratislava-Petržalka za rok 2006______________________________________________________________

Uznesenie č. 38

Miestne zastupiteľstvo mestskej časti Bratislava-Petržalka

b e r i e    n a   v e d o m i e 

Správu o uplatňovaní zákona č. 211/2000 Z.z. o slobodnom prístupe k informáciám v podmienkach Miestneho úradu mestskej časti Bratislava-Petržalka v roku 2006.

      Hlasovanie: prítomných 31, za 31, proti 0, zdržal sa 0.
----------

7.	Správa z kontroly postupu príslušných oddelení Miestneho úradu mestskej časti Bratislava-Petržalka od prípravy Memoranda o spolupráci až po priebeh stavby k 31.12.2006 rekonštrukcie objektu Mlynarovičova 23, Bratislava________________

Uznesenie č. 39

Miestne zastupiteľstvo mestskej časti Bratislava-Petržalka

b e r i e    n a   v e d o m i e 

Správu z kontroly postupu príslušných oddelení Miestneho úradu mestskej časti Bratislava-Petržalka od prípravy Memoranda o spolupráci až po priebeh stavby k 31.12.2006 rekonštrukcie objektu Mlynarovičova č. 23.

      Hlasovanie: prítomných 30, za 30, proti 0, zdržal sa 0.
----------

8.	Návrh na vyčlenenie finančných prostriedkov na úhradu členského ZMOS na rok  2007____________________________________________________________________

Materiál bol starostom stiahnutý z rokovania miestneho zastupiteľstva.
----------

9.	Rôzne
A. Predkladanie investičných a urbanizačných zámerov do komisie územného plánu, výstavby a dopravy

Uznesenie č. 40

Miestne zastupiteľstvo mestskej časti Bratislava-Petržalka

u k l a d á 

prednostovi miestneho úradu  
predkladať do komisie územného plánu, výstavby a dopravy ako poradného orgánu miestneho zastupiteľstva investičné a urbanizačné zámery bez výnimky pred rozhodnutím stavebného úradu o ďalšom postupe. V prípade nesúladu postupu miestneho úradu s prijatým uznesením komisie, je potrebné vypracovať písomnú informáciu a zdôvodnenie. O vážnych rozporoch bude miestne zastupiteľstvo informované prostredníctvom predsedu komisie.
      
Hlasovanie: prítomných 35, za 35, proti 0, zdržal sa 0.
----------

B.   Návrh na   vykonanie      kontroly   v     Miestnom   podniku verejnoprospešných služieb Petržalka_____________________________________________________

Uznesenie č. 41

Miestne zastupiteľstvo mestskej časti Bratislava-Petržalka
u k l a d á 

miestnemu kontrolórovi  
vykonať kontrolu v príspevkovej organizácii Miestny podnik verejnoprospešných služieb Petržalka zameranú na účelnosť a efektívnosť vynaložených finančných prostriedkov v období od 1.7.2006 – 28.2.2007.
		Termín: do 30.4.2007 
      		  Hlasovanie: prítomných 35, za 35, proti 0, zdržal sa 0.
----------

C.   Návrh na vykonanie  kontroly  postupu stavebného úradu vo veci stavebného objektu – sadovnícke úpravy „Polyfunkčný mestský blok, Rusovská cesta, Bratislava-Petržalka“_________________________________________________

Uznesenie č. 42

Miestne zastupiteľstvo mestskej časti Bratislava-Petržalka

u k l a d á 

miestnemu kontrolórovi 
preveriť postup zamestnancov mestskej časti vo veci stavebného objektu – sadovnícke úpravy, ktoré sú súčasťou stavby „Polyfunkčný mestský blok Rusovská cesta, Bratislava-Petržalka“ a zistiť, kde sa  stala chyba a kto je  zodpovedný za to,  že stavebník, ktorý dostal územné rozhodnutie a stavebné povolenie so záväzkom sadovníckych úprav, sa tohto záväzku zbavil, čím mestskej časti vznikla škoda porovnateľná so sumou 2,73 mil. Sk. Písomnú správu z predmetnej kontroly predložiť v primeranej lehote.
     
	 	  Hlasovanie: prítomných 35, za 35, proti 0, zdržal sa 0.
----------

	   Milan Ftáčnik  
                                                                                                 starosta